شه‌فه‌ق نيوز/ عه‌لى بدێرى ئه‌ندام ليژنه‌ى كشتوكاڵ و ئاو و زه‌لگاوه‌يل له‌بان پاريزگاى ديوانيه‌، داواى وازكردن په‌يجورى كرد له‌باره‌ى رويداگ سزانن هۆل په‌له‌وه‌ره‌يل له‌ پاريزگاگه‌.
بدێرى له‌ به‌ياننامه‌يگ ئه‌را شه‌فه‌ق نيوز وت: داواى وازكردن په‌يجورى ئه‌كه‌يم له‌باره‌ى سزانن كێڵگه‌يل په‌له‌وه‌ر ديوانيه‌ نه‌ك ته‌نيا په‌يجورييگ رۆتينى و بايه‌سه‌ ئه‌نجامه‌گه‌يشى له‌وه‌رده‌م راى گشتى ئاشكرا بكريه‌ێد ك زه‌ره‌د  وه‌ به‌رهه‌م نيشتمانى ره‌سانگه‌.
جى باسه‌، ناوبرياى هه‌ميش وت: ئيمه‌ گومان ديريم له‌باره‌ى ئيچنه‌ ديارده‌يگ سزانن ك زه‌ره‌د وه‌ به‌رهه‌م نيشتمانى ره‌سنێد و وه‌شيوه‌يگ پڕ له‌دقه‌ت نه‌خشه‌ ئه‌ڕاى كيشياگه‌ له‌لايه‌ن بريگ له‌ لايه‌نه‌وه‌.
